b'\n_START_ARTICLE_\nThe Amazing Race Norge 2\n_START_PARAGRAPH_\nThe Amazing Race Norge 2 er den andre sesongen av den norske realityserien The Amazing Race Norge. The Amazing Race Norge 2 fulgte 10 deltakerpar med en pre-eksisterende relasjon i et kappl\xc3\xb8p rundt om i verden._NEWLINE_Sesongen hadde premiere 6. mars 2013._NEWLINE_Finalen ble sendt 22. mai, der br\xc3\xb8drene Omar og Bilal Ishqair stakk av med seieren i den andre sesongen av The Amazing Race Norge. En spesialepisode med h\xc3\xb8ydepunkter fra sesongen ble sendt 29. mai.\n_START_SECTION_\nProduksjon\n_START_PARAGRAPH_\n18. august 2012 ble det bekreftet at Freddy dos Santos ville fortsette som programleder. Den andre sesongen av The Amazing Race Norge reiste gjennom seks land p\xc3\xa5 tre kontinenter. S\xc3\xb8r-Afrika, Namibia, Chile, Argentina og Brasil ble bes\xc3\xb8kt for f\xc3\xb8rste gang av The Amazing Race Norge. _NEWLINE_Denne sesongen introduserte to elementer som blir brukt i den amerikanske versjonen; U-Sving og Veikryss. I en U-Sving, kan et lag tvinge et annet lag til \xc3\xa5 gjennomf\xc3\xb8re den siden av Veivalget som de tidligere ikke gjorde. I et Veikryss, m\xc3\xa5 det f\xc3\xb8rste laget som ankommer vente p\xc3\xa5 et annet lag. I motsetning til den amerikanske versjonen, der lagene samarbeider om en oppgave, m\xc3\xa5 lagene konkurrere i en oppgave. Vinnerlaget f\xc3\xa5r neste ledetr\xc3\xa5d, mens det tapende laget m\xc3\xa5 vente p\xc3\xa5 et annet lag f\xc3\xb8r de gj\xc3\xb8r oppgaven om igjen. Syklusen gjentas til det st\xc3\xa5r et lag igjen. Det siste laget m\xc3\xa5 da gj\xc3\xb8re oppgaven en siste gang f\xc3\xb8r de f\xc3\xa5r neste ledetr\xc3\xa5d. _NEWLINE_Hvis lag som kom til Pit-Stop samtidig ville de ikke f\xc3\xa5 samme plassering. Men i motsetning til den amerikanske versjonen, ville lagene starte neste etappe samtidig. Dette skjedde i den andre etappen, da lagene p\xc3\xa5 andre, tredje og fjerdeplass startet samtidig, i tillegg til syvende og \xc3\xa5ttendeplass.\n_START_SECTION_\nCasting\n_START_PARAGRAPH_\nS\xc3\xb8knadsfristen for den andre sesongen av The Amazing Race Norge var fra 1. juli til 15. august 2012. Det var 18 \xc3\xa5rs aldersgrense for \xc3\xa5 delta i programmet. 20. november 2012 ble det avsl\xc3\xb8rt hvilke 10 lag som skulle delta.\n_START_SECTION_\nMarkedsf\xc3\xb8ring\n_START_PARAGRAPH_\nNordea, Subaru, Hotels.com, Gouda og Elproffen var noen av sponsorene for den andre sesongen av The Amazing Race Norge.'